b'\n_START_ARTICLE_\nKozolec\n_START_PARAGRAPH_\nKoz\xc3\xb3lec  je po navadi lesena, s strani odprta stavba za su\xc5\xa1enje \xc5\xbeita in trave, zna\xc4\x8dilna za slovensko pode\xc5\xbeelje in arhitekturo. Kozolce delimo na enojne in dvojne kozolce (toplar). Pribli\xc5\xbeno 80\xc2\xa0% vseh kozolcev najdemo v Sloveniji. Najdemo pa jih tudi na severovzhodu Italije in jugu Avstrije, saj tam \xc5\xbeivi slovenska manj\xc5\xa1ina._NEWLINE_Najbolj znani so kozolci v Studorju, blizu Bohinjskega jezera. V bli\xc5\xbeini muzeja kozolcev pri \xc5\xa0entrupertu na Dolenjskem pa na svoji originalni lokaciji stoji tudi Simon\xc4\x8di\xc4\x8dev toplar, ki ima edini med kozolci status kulturnega spomenika dr\xc5\xbeavnega pomena.'